CELEX: 32008R1113
Language: ro
Date: 2008-11-10 00:00:00
Title: Regulamentul (CE) nr. 1113/2008 al Comisiei din 10 noiembrie 2008 de interzicere a pescuitului de limbă de mare în zonele VIIIa și b de către navele aflate sub pavilionul Spaniei

11.11.2008   
            
            
               RO
            
            
               Jurnalul Oficial al Uniunii Europene
            
            
               L 300/32
            
         
      REGULAMENTUL (CE) NR. 1113/2008 AL COMISIEI
   
   din 10 noiembrie 2008
   de interzicere a pescuitului de limbă de mare în zonele VIIIa și b de către navele aflate sub pavilionul Spaniei
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor piscicole în conformitate cu politica comună în domeniul pescuitului (1), în special articolul 26 alineatul (4),
   având în vedere Regulamentul (CEE) nr. 2847/93 al Consiliului din 12 octombrie 1993 de instituire a unui sistem de control aplicabil politicii comune din domeniul pescuitului (2), în special articolul 21 alineatul (3),
   întrucât:
   
               (1)
            
            
               Regulamentul (CE) nr. 40/2008 al Consiliului din 16 ianuarie 2008 de stabilire, pentru 2008, a posibilităților de pescuit și a condițiilor conexe pentru anumite stocuri de pești și grupe de stocuri de pești, aplicabile în apele comunitare și, pentru navele comunitare, în apele în care sunt necesare limitări ale capturilor (3) stabilește cotele pentru 2008.
            
         
               (2)
            
            
               În conformitate cu informațiile primite de Comisie, capturile din stocul menționat în anexa la prezentul regulament, realizate de către navele aflate sub pavilionul statului membru menționat în anexa respectivă sau care sunt înmatriculate în acest stat membru, au epuizat cota alocată pentru 2008.
            
         
               (3)
            
            
               Prin urmare, este necesară interzicerea pescuitului din acest stoc, precum și a păstrării la bord, transbordării și debarcării peștelui din acest stoc,
            
         ADOPTĂ PREZENTUL REGULAMENT:
   Articolul 1
   Epuizarea cotei
   Cota de pescuit din stocul indicat în anexa la prezentul regulament, alocată pentru 2008 statului membru menționat în anexa respectivă, se consideră epuizată de la data stabilită în aceeași anexă.
   Articolul 2
   Interdicții
   Pescuitul din stocul menționat în anexa la prezentul regulament, efectuat de nave aflate sub pavilionul statului membru menționat sau care sunt înmatriculate în acest stat membru, se interzice începând cu data stabilită în anexa respectivă. După această dată, se interzic păstrarea la bord, transbordarea sau debarcarea peștelui din stocul respectiv, capturat de către navele menționate.
   Articolul 3
   Intrarea în vigoare
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 10 noiembrie 2008.
      
         
            Pentru Comisie
         
         Fokion FOTIADIS
         
         
            Director general pentru afaceri maritime și pescuit
         
      
   
   
      (1)  JO L 358, 31.12.2002, p. 59.
   
      (2)  JO L 261, 20.10.1993, p. 1.
   
      (3)  JO L 19, 23.1.2008, p. 1.
   
      ANEXĂ
      
                  Nr.
               
               
                  55/T&Q
               
            
                  Stat membru
               
               
                  ESP
               
            
                  Stoc
               
               
                  SOL/8AB.
               
            
                  Specie
               
               
                  Limbă de mare (Solea solea)
               
            
                  Zonă
               
               
                  VIIIa și b
               
            
                  Dată
               
               
                  2.9.2008